L 196/74 Jurnalul Oficial al Uniunii Europene 24.7.2012 DECIZIA 2012/423/PESC A CONSILIULUI din 23 iulie 2012 în sprijinul neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă și a Poziției comune 2003/805/PESC a Consiliului CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 şi articolul 31 alineatul (1), întrucât: La 12 decembrie 2003, Consiliul European a adoptat Strategia UE împotriva proliferării armelor de distrugere în masă, care prezintă în capitolul III o listă a măsurilor care trebuie adoptate atât în cadrul Uniunii Europene, cât şi în țările terțe, pentru combaterea acestei proliferări. În prezent, Uniunea pune în aplicare în mod activ această strategie și se asigură că măsurile enumerate în capitolul I, respectiv capitolul III, produc efecte, cum ar fi furnizarea resurselor financiare destinate sprijinirii proiectelor specifice care duc la consolidarea sistemului multilateral de combatere a proliferării, precum şi la măsuri de consolidare a încrederii la nivel multilateral. Codul de conduită de la Haga împotriva proliferării rachetelor balistice (denumit în continuare „codul” sau „HCoC”) reprezintă o parte integrantă a sistemului respectiv. Acesta are drept obiectiv prevenirea și limitarea proliferării sistemelor de rachete balistice care pot servi ca vectori ai armelor de distrugere în masă și ai tehnologiilor conexe. La 17 noiembrie 2003, Consiliul a adoptat Poziţia comună 2003/805/PESC (') privind universalizarea și consolidarea acordurilor multilaterale în domeniul nepro- liferării armelor de distrugere în masă și a vectorilor acestora. Respectiva poziție comună lansează un apel, inter alia, în favoarea aderării unui număr cât mai mare de ţări posibil la cod, în special a celor cu capacități în materie de rachete balistice, precum și în favoarea continuării elaborării şi a punerii în aplicare a codului, în special a măsurilor de consolidare a încrederii prevăzute de acesta, precum şi în favoarea promovării unei relații mai strânse între cod şi sistemul multilateral de combatere a proli- ferării al Organizaţiei Naţiunilor Unite. La 8 decembrie 2008, Consiliul a adoptat concluzii și un document intitulat „Noi linii de acţiune ale Uniunii Europene privind combaterea proliferării armelor de (!) JO L 302, 20.11.2003, p. 34. (5) distrugere în masă și a vectorilor acestora”, în care se afirmă că proliferarea armelor de distrugere în masă şi a vectorilor acestora continuă să reprezinte una dintre cele mai mari ameninţări în materie de securitate și că politica în materie de neproliferare constituie o componentă esențială a politicii externe şi de securitate comune. Din perspectiva progreselor înregistrate și a eforturilor în desfăşurare privind punerea în aplicare a „noilor linii de acţiune”, Consiliul a convenit în decembrie 2010 asupra prelungirii perioadei de punere în aplicare până la sfârșitul anului 2012. La 18 decembrie 2008, Consiliul a adoptat Decizia 2008/974/PESC (?) în sprijinul Codului de conduită de la Haga împotriva proliferării rachetelor balistice, în cadrul punerii în aplicare a Strategiei UE de combatere a proliferării armelor de distrugere în masă. Decizia respectivă a permis promovarea cu succes a caracterului universal al codului şi respectarea principiilor acestuia. Continuarea dialogului între statele semnatare şi statele nesemnatare reprezintă o prioritate a Uniunii, în scopul promovării în continuare a universalității codului, precum şi a unei mai bune puneri în aplicare a acestuia și a consolidării sale. Prezenta decizie de continuare ar trebui să contribuie la acest proces. Dincolo de HCoC, continuarea proliferării rachetelor balistice care pot servi ca vectori de arme de distrugere în masă reprezintă un motiv de îngrijorare crescândă pentru comunitatea internațională, în special programele de rachete în desfăşurare în Orientul Mijlociu, Asia de Nord-Est și Asia de Sud, inclusiv Iran şi Republica Populară Democrată Coreeană. Consiliul de Securitate al ONU a subliniat în Rezoluția sa (RCSONU) 1540 (2004) și a reamintit în RCSONU 1977 (2011) faptul că proliferarea armelor nucleare, chimice și biologice, precum şi a vectorilor acestora constituie o amenințare la adresa păcii și securității internaționale şi a obligat statele, între altele, să se abțină de la sprijinirea prin orice mijloace a factorilor nestatali privind dezvol- tarea, dobândirea, fabricarea, deţinerea, transportul, transferul sau utilizarea armelor nucleare, chimice sau biologice și a vectorilor acestora. Ameninţarea repre- zentată de armele nucleare, chimice și biologice și de vectorii acestora la adresa păcii și securității internaționale a fost reafirmată în RCSONU 1887 (2009) privind neproliferarea nucleară și dezarmarea nucleară. În plus, Consiliul de Securitate al ONU a decis în RECSONU 1929 (2010), pe baza, între altele, a rezoluțiilor Consiliului de Securitate anterioare, că Iranul nu ar trebui să întreprindă nicio activitate legată de rachetele balistice care pot servi ca vectori de arme nucleare, inclusiv lansări cu utilizarea tehnologiei rachetelor balistice, și că statele ar trebui să () JO L 345, 23.12.2008, p. 91.